**НА ВНИМАНИЕТО НА ЗЕМЕДЕЛСКИТЕ СТОПАНИ !!!**

От понеделник (6 февруари) Министерството на земеделието започва национална информационна кампания за Стратегическия план за развитие на земеделието и селските райони в България за периода 2023-2027 г. Инициативата има за цел да запознае земеделските стопани с условията за прилагането на инструментите по него. В рамките на събитията ще бъдат представени различните интервенции, разписани в Стратегическия план като земеделските стопани ще могат да задават въпроси на екипа от експерти на Министерството на земеделието.

Преди срещите могат да бъдат задавани и предварително въпроси на e-mail: vaprosi\_mzm@mzh.government.bg

Графикът за провеждане на информационната кампания за земеделски стопани от областите Пазарджик, Смолян и Пловдив е на **15.02.2023 г. от 11:00 ч.** в гр. Пловдив, Аулата на Аграрен университет Пловдив, бул. „Meндeлeeв“ № 12.